شەفەق نیوز/ دەزگای دەسپاکی لە هەرێم کوردستان، ئمڕوو سێشەممە، دووارە داوا لە ئەنجومەن دادوەری لە هەرێم کوردستان کرد دادگایگ تایبەت ئەرا نووڕستن وە باوەتەیل گەندەڵی دارایی و ئیداری کرد، و لە خود وەختەگە ئاشکرای هەواڵەکردن دەیان باوەتەیل گەندەڵی ئەرا دادوەری لەماوەی ئی ساڵە کرد.
دادوەر ئەحمەد ئەنوەر سەرۆک دەزگاگە لە کۆنگرەیگ رووژنامەوانی وت: دووپات لە گرنگی دروسکردن دادگایگ تایبەت وە باوەتەیل گەندەڵی لە هەرێم کەیمن، و داوا لە ئەنجومەن دادوەری باڵا کرد باوەت گەندەڵی وە جدی بگرێد.
وتیش: ئەگەر هەس ٣٠٠ باوەت گەندەڵی لە ماوەی ئی ساڵە کل بکریەێد، وباس لە داوەزین ئاست گەندەڵی لە هەرێم کوردستان کرد.
ئەنوەر دادوەر وتیش: پلانیگ ستراتیژی دیریمن ئەرا نەهیشتن گەندەڵی لە ڕیشەو. 
سەرۆک دەزگای دەسپاکی ئەو ئامار چالاکیەیل دەزگاگە لە ماوەی یەکەم نیمەی ساڵ ٢٠٢٢ خستە وەرچەو، وتیش: ٥٤٨ سکاڵا لەی ماوە توومار کردیمن، وباس هەواڵەکردن ١٣٨ سکاڵا رەوانەی دادوەری کریایە. 
وتیش: ٧٩٩ باوەت لەلای دەزگاگە هیمان هانە لێکۆڵینەوە.
دادوەرەگە وتیش: ئەو فەرمانەیلە ک لەبان تاوانکارەیل وە گەندەڵی دەرچگە سووکە، و نیەڕەسێدە ئاست ئەو تاوانەیلە ک جیوەجییان کردنە، ئەراوە داوا لە دادوەری کەیمن وەزوی دادگای تایبەت وە گەندەڵی دروس بکەێد.
هەمیش وت: لە ماوەی پەنج ساڵ گوزەشتە، ٧٢ کەس لە خاوەن پلەی باڵا خریانە دادگا ئەرا لێکۆڵینەوە لە باوەتەیل دارایی و ئیداری، لەناویان ٦ وەزیر، و ٦ جینیشین وەزیر، وئەندامیگ لە پەرلەمان کوردستان.
